rejauldu/bengali-wikipedia huggingface dataset:
চিন্মোহন সেহানবীশ (৮ ডিসেম্বর, ১৯১৩ - ১৯ মে, ১৯৮৭) একজন বাঙালি বামপন্থী বুদ্ধিজীবী, সাহিত্যিক ও ইতিহাসবিদ। তিনি প্রগতি লেখক সংঘ ও ভারতীয় গণনাট্য সংঘের অন্যতম প্রতিষ্ঠাতা ছিলেন। শিক্ষাব্রতী ও সমাজসেবিকা উমা সেহানবীশ তার স্ত্রী।  প্রারম্ভিক জীবন চিন্মোহন সেহানবীশের আদি নিবাস বাংলাদেশের রংপুর হলেও পিতার কর্মক্ষেত্র লাহোরে জন্মগ্রহণ করেন। তার পিতা ছিলেন অধ্যাপক বিনয়মোহন সেহানবীশ। পিতামহ বিপিনমোহন ব্রাহ্মধর্ম গ্রহণ করেছিকেন। রানীগঞ্জের স্কুল থেকে কৃতিত্বের সংগে বৃত্তি সহ ম্যাট্রিক পাশ করেন। সেন্ট জেভিয়ার'স কলেজ, কলকাতা থেকে বি এস সি ও ১৯৩৫ সালে অর্থনীতিতে এম এ পাশ করেন তিনি। ৫০ এর দশকে স্ট্যাটিস্টিক্যাল ইন্সটিটিউটের সাথে যুক্ত ছিলেন।  বিপ্লবী আন্দোলন সেহানবীশ কৈশোরে গান্ধীবাদের আদর্শে প্রানিত ছিলেন। ছাত্রজীবনে সেন্ট পল কলেজ হোস্টেলে থাকার সময় প্রফেসর একরয়েড ও পিসতুতো দাদা, সিপি আই নেতা অজয় ঘোষ এর প্রভাবে মার্কসবাদী দর্শনে আকৃষ্ট হন। ১৯৪১ সালে ভারতের কমিউনিস্ট পার্টির সদস্যপদ লাভ করেন। এম এ পাশ করে হিন্দুস্থান কর্পোরেশনে চাকরি নেন ও নিজে বুকম্যান প্রকাশন সংস্থা স্থাপন করে চাকরি ছেড়ে দেন। পরে এই সংস্থা ইন্টারন্যাশনাল পাবলিশিং হাউসের সাথে মিলিত হয়ে যায়। ১৯৪৯ সালে কমিউনিস্ট পার্টি নিষিদ্ধ ঘোষিত হলে তিনি গ্রেপ্তার হন ও প্রেসিডেন্সি জেল, বক্সা দুর্গ বন্দীশিবির ইত্যাদি জায়গায় কারারুদ্ধ থাকেন। ১৯৫১ সালে মুক্তি পান চিন্মোহন সেহানবীশ। বিশ্বশান্তি আন্দোলন ও ভারত - সোভিয়েত ইউনিয়ন মৈত্রী আন্দোলনে, ফ্যাসিবিরোধী লেখক শিল্পী সংঘের কাজে তার ভূমিকা ছিল। প্রগতি লেখক সংঘের  প্রধান সংগঠক ও ভারতীয় গননাট্য সংঘের অন্যতম প্রতিষ্ঠাতা ছিলেন তিনি।  সাহিত্য ও সংস্কৃতি ৩০-৪০ এর দশক থেকে অগ্রণী, পরিচয়, নতুন সাহিত্য, আন্তর্জাতিক ইত্যাদি পত্রিকায় প্রগতিমূলক রচনা লিখেছেন। রবীন্দ্রসাহিত্য ও রবীন্দ্রনাথের সৃষ্টিকর্ম সম্পর্কে তিনি আগ্রহী ছিলেন। রবীন্দ্র শতবার্ষিকী কমিটির উদ্যোগে অনুষ্ঠিত রবীন্দ্র মেলা কমিটির সম্পাদক হন। এই কমিটিতে ছিলেন গোপাল হালদার ও মৈত্রেয়ী দেবী। অর্থনীতির ছাত্র হলেও তার গবেষণার বিষয় ছিল ইতিহাস। স্বাধীনতা সংগ্রামী ও ভারতের কমিউনিস্ট আন্দোলনের বিপ্লবীদের নিয়ে অজানা তথ্য তিনি গ্রন্থভুক্ত করে গেছেন। মহাজাতি সদনে স্বাধীনতা সংগ্রামীদের নিয়ে স্থায়ী প্রদর্শনী গড়ে তোলার উদ্যোক্তা ও প্রধান সংগঠক ছিলেন তিনি। তার তত্ত্বাবধানে পশ্চিমবঙ্গ সরকার কর্তৃক মুক্তির সন্ধানে ভারত বইটি প্রকাশিত হয়। ভারতের কমিউনিস্ট পার্টির ইতিহাস রচনায় ড. গঙ্গাধর অধিকারী কে তিনি সাহায্য করেন।  তার রচিত গ্রন্থগুলির মধ্যে আছেঃ   সোভিয়েট বিজ্ঞান (অনুবাদ করেছেন) (প্রথম প্রকাশিত সেপ্টেম্বর ১৯৪৬),  ৪৬ নং একটি সাংস্কৃতিক আন্দোলন প্রসঙ্গে (প্রথম প্রকাশিত নভেম্বর ১৯৬০),  Tagore and the World (১৯৬১),  দুই শতাব্দীর বিপ্লব (প্রথম প্রকাশিত জুলাই ১৯৬২),  রুশ বিপ্লব ও প্রবাসী ভারতীয় বিপ্লবী (প্রথম প্রকাশিত জুন ১৯৭৩),  What is Communism? (১৯৭৪)  Fifty years of communist press (প্রথম প্রকাশিত ১৯৭৫)  লেনিন ও ভারতবর্ষ (Lenin and India) (১৯৮০),  রবীন্দ্রনাথের আন্তর্জাতিক চিন্তা (১৯৮৩),  রবীন্দ্রনাথ ও বিপ্লবী সমাজ (১৯৮৬),   পুরস্কার  চিন্মোহন সেহানবীশ বিদ্যাসাগর পুরস্কার ও সোভিয়েত ল্যান্ড নেহরু পুরস্কারে সম্মানিত হয়েছিলেন।   মৃত্যু  ১৯ মে, ১৯৮৭ সালে মারা যান চিন্মোহন সেহানবীশ।   তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:বাঙালি রাজনীতিবিদ বিষয়শ্রেণী:ভারতীয় রাজনীতিবিদ বিষয়শ্রেণী:ভারতীয় সাম্যবাদী
রান হুংইউন (, ; জন্ম: ২৩ সেপ্টেম্বর ২০০৩) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের স্কি ক্রস বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  হুংইউন চীনের হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে অংশগ্রহণ করেছেন।  প্রারম্ভিক জীবন রান হুংইউন ২০০৩ সালের ২৩শে সেপ্টেম্বর তারিখে চীনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হুংইউন চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের স্কি ক্রস প্রতিযোগিতায় অংশগ্রহণ করেছিলেন। প্রাথমিক পর্বে তিনি ১:২৫.৮৫ সময় নিয়ে প্রতিযোগিতাটি সম্পন্ন করে চতুর্বিংশ স্থান অধিকার করেছিলেন। অতঃপর তিনি ১/৮ ফাইনাল পর্বে অংশগ্রহণ করেছেন, যেখানে তিনি চতুর্বিংশ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
টিজিয়ানা জেন্নারো, সবচেয়ে বেশি পরিচিত ভিটোরিয়া রিসি নামে (জন্ম: ৩রা নভেম্বর ১৯৭৮) একজন ইতালীয় পর্নোগ্রাফিক অভিনেত্রী এবং টেলিভিশন ব্যক্তিত্ব।   জীবন এবং কর্মজীবন  পেলেস্ট্রিনা, ভেনিস (ইতালি) এ জন্মগ্রহণ করেন, রিসি একাডেমি অফ ফাইন আর্টসে স্নাতক হন, তারপরে তিনি তার নিজের শহরে একজন রিয়েল এস্টেট এজেন্ট হিসাবে এবং একজন চিত্রশিল্পী হিসাবে কর্মজীবন শুরু করেন।  তিনি ২০০৮ সালে প্রাপ্তবয়স্ক শিল্পে আত্মপ্রকাশ করেন, বার্সেলোনা ইন লাভ চলচ্চিত্রে অভিনয় করে।     তথ্যসূত্র    আরও পড়ুন  নিকোলো জ্যানকান, " ভিত্তোরিয়া রিসি: টিভিতে আইল সেসো সার্ভ পার ফেয়ার ক্যারিয়ারা, মা আ নই পিয়াসে দাভেরো ", লা স্ট্যাম্পা, ১ জুলাই ২০০৯   বহিঃসংযোগ        বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পর্নোগ্রাফিক চলচ্চিত্র অভিনেত্রী বিষয়শ্রেণী:ইতালীয় টেলিভিশন ব্যক্তিত্ব
হাফ গার্লফ্রেন্ড হলো মোহিত সুরি পরিচালিত ২০১৭ সালের ভারতীয় হিন্দী ভাষার প্রণয়ধর্মী চলচ্চিত্র। এটি চেতন ভগতের লেখা একই নামের একটি উপন্যাসের উপর ভিত্তি করে নির্মিত। অর্জুন কাপুর ও শ্রদ্ধা কাপুর চলচ্চিত্রটির প্রধান চরিত্রে অভিনয় করেছেন।  ২০১৬ সালের জুন মাসে চলচ্চিত্রটির মূল চিত্রগ্রহণ শুরু হয় এবং চলচ্চিত্রটির দৃশ্য ধারণ করা হয়েছে দিল্লি, মুম্বই, পাটনা, দুমরান, বারাণসী, নিউ ইয়র্ক সিটি এবং কেপ টাউন শহরে।  চলচ্চিত্রটি ১৯ মে ২০১৭ সালে বিশ্বব্যাপী মুক্তি পায়।  অভিনয়ে  অর্জুন কাপুর - বিশ্বাস মাধব ঝা  শ্রদ্ধা কাপুর -  রিপোর্ট  রিয়া সোমানি  বিক্রান্ত ম্যাসি - শৈলেস  রিয়া চক্রবর্তী- অনশিকা  সীমা বিশ্বাস - মাধব-এর মা  তথ্যসূত্র  বহিঃসংযোগ  বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় প্রণয়ধর্মী চলচ্চিত্র বিষয়শ্রেণী:মোহিত সুরি পরিচালিত চলচ্চিত্র বিষয়শ্রেণী:বালাজী মোশন পিকচার্সের চলচ্চিত্র বিষয়শ্রেণী:দিল্লির পটভূমিতে চলচ্চিত্র বিষয়শ্রেণী:নিউ ইয়র্কের (অঙ্গরাজ্য) পটভূমিতে চলচ্চিত্র বিষয়শ্রেণী:নিউ ইয়র্কে ধারণকৃত চলচ্চিত্র বিষয়শ্রেণী:দিল্লিতে ধারণকৃত চলচ্চিত্র বিষয়শ্রেণী:বিহারে ধারণকৃত চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:বিহারের পটভূমিতে চলচ্চিত্র বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র বিষয়শ্রেণী:ভারতীয় প্রণয়ধর্মী নাট্য চলচ্চিত্র
হেব্বগোড়ি () ভারতের কর্ণাটক রাজ্যের বেঙ্গালুরু নগর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হেব্বগোড়ি শহরের জনসংখ্যা হল ১২,৩৯৫ জন। এর মধ্যে পুরুষ ৬০% এবং নারী ৪০%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে হেব্বাগুদি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর
বোকাইনগর দুর্গ অথবা কেল্লা বোকাইনগর ময়মনসিংহ শহর থেকে ১৯.৩২ কিমি পূর্বে ব্রহ্মপুত্র নদের শাখা বালুয়া নদীর পূর্বতীরে, গৌরীপুর উপজেলার বোকাইনগরে অবস্থিত একটি ধ্বংসপ্রাপ্ত দুর্গ। বালুয়া নদীর একটি সংযোগধারা দুর্গের ভেতর দিয়ে পূর্ব-পশ্চিমে প্রবাহিত ছিল। দুর্গটি পূর্ব-পশ্চিমে ১.৬০ কিমি লম্বা এবং ০.৮০ কিমি চওড়া ছিল। দুর্গটি মাটির তৈরি উঁচু প্রাচীর দ্বারা সুরক্ষিত এবং বাইরে গভীর পরিখা দ্বারা পরিবেষ্টিত ছিল।   ইতিহাস  বোকাইনগর দুর্গের পত্তন সম্পর্কে ঐতিহাসিক প্রমাণদি পাওয়া যায়নি। দুর্গ স্থাপন নিয়ে দুটি জনশ্রুতি আছে। প্রাথমিক জনশ্রুতি অনুসারে পনেরো শতকে যখন প্রাচীন কামরূপ রাজ্য বিভিন্ন অংশে ভাগ হয়ে যাচ্ছিল তখন ‘বোকাই’ নামে একজন কোচ উপজাতি-প্রধান দুর্গটি নির্মাণ করেন। বোকাই মারা যাওয়ার পর তার নামানুসারে দুর্গের নামকরণ হয়। অন্য কিংবদন্তি অনুযায়ী, সুলতান দ্বিতীয় সাইফুদ্দীন ফিরুজ শাহ (১৪৮৬-১৪৮৯)-এর প্রতিনিধি মজলিস খান হুমায়ুন দুর্গটি নির্মাণ করেন। ১৪৯৫ সালে দুর্গটি হোসেন শাহের নিয়ন্ত্রণে আসে এবং তিনি তার পুত্র নুসরত শাহকে অধিকর্তা নিয়োগ করেন। পরবর্তী সময়ে খাজা উসমান মুগলদের কাছে পরাজিত হয়ে উড়িষ্যা থেকে পালিয়ে ঈসা খানের কাছে আশ্রয় নেন এবং বোকাইনগরের সামন্তরাজা হিসেবে প্রতিষ্ঠিত হন। তিনি দুর্গ পুনঃনির্মাণ করে এটিকে একটি শক্তিশালী সামরিক ঘাঁটি হিসেবে প্রতিষ্ঠিত করেন এবং এখান থেকে মুগলদের বিরুদ্ধে কঠিন প্রতিরোধ গড়ে তোলেন। ১৬১১ খ্রিস্টাব্দের নভেম্বরে ইসলাম খান তাকে চূড়ান্তভাবে পরাস্ত করেন এবং বোকাইনগর মুগলদের অধিকারে আসে। মুঘলরা ১৬১১ সালের ৭ ডিসেম্বর বোকাইনগর দুর্গ পুরো নিয়ন্ত্রণ নেয়।  দুর্গের দক্ষিণ-পশ্চিম অংশে খাজা উসমানের বাসস্থান ছিল বলে জানা যায়।  খাজা উসমান দুর্গের ভিতর একটি মসজিদ নির্মাণ ও একটি পুকুর খনন করেন। পরবর্তী সুবেদার চাঁদ রায় দুর্গে আরও একটি পুকুর খনন  এবং একটি মন্দির নির্মাণ করেন।   অবশেষ  বোকাইনগর দুর্গের মসজিদ, মন্দির ও ধ্ববংসাবশেষ এখনও বিদ্যমান। বর্তমানে অসংখ্য ইটের টুকরা, দক্ষিণ দেয়ালের অংশ, দক্ষিণ-পূর্ব দিকের ধ্বংসপ্রাপ্ত প্রতিরক্ষা বুরুজ অবশিষ্ট নিদর্শন হিসেবে টিকে আছে।   তথ্যসূত্র   বিষয়শ্রেণী:বাংলাদেশের মুঘল স্থাপত্য বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা বিষয়শ্রেণী:বাংলাদেশের দুর্গ বিষয়শ্রেণী:ময়মনসিংহ জেলা বিষয়শ্রেণী:মুঘল স্থাপত্য বিষয়শ্রেণী:বঙ্গের সামরিক ইতিহাস
থাম্ব|সিন্ধি টুপি সিন্ধি টুপি, স্থানীয়ভাবে সিন্ধি টোপী (সিন্ধি: سنڌي ٽوپي‎) খুব কমই সিন্ধি কুফি নামে পরিচিত, একটি মাথায় পড়ার টুপি যা প্রধানত পাকিস্তানের সিন্ধুতে সিন্ধিরা পরিধান করে। আজরাকের সাথে সিন্ধি টুপিকে সিন্ধি সংস্কৃতির একটি অপরিহার্য অংশ হিসেবে বিবেচনা করা হয়। Origins of Sindhi Topi   ইতিহাস  থাম্ব| জুলফিকার আলী ভুট্টো জুনিয়র সিন্ধি টুপি পরা কালহোরাদের সময়ে সিন্ধি টুপির উদ্ভব হয়েছিল। এটি প্রাথমিকভাবে উচ্চ শ্রেণী, সিন্ধি মুসলমান এবং সিন্ধি হিন্দু উভয়ের সাথেই যুক্ত ছিল, বিশেষ করে আমিল বর্ণের লোকেরা পরে।  সিন্ধি সংস্কৃতিতে, ঐতিহ্যবাহী আজরাকের সাথে সিন্ধি টুপি প্রায়শই উপহার হিসাবে বা সম্মানের চিহ্ন হিসাবে দেওয়া হয়। হাতে বোনা সিন্ধি টুপিগুলি কঠোর পরিশ্রমের একটি পণ্য এবং প্রাথমিকভাবে থারপার্কার, উমেরকোট, সাংঘর এবং সিন্ধুর মিরপুরখাস বিভাগের অন্যান্য জেলাগুলিতে উত্পাদিত হয়।  সিন্ধি টুপি, আজরাকের সাথে, বিশেষভাবে সিন্ধি সাংস্কৃতিক দিবসে উদযাপন করা হয়, যার নাম ছিল সিন্ধি টোপি দিবস । ২০০৯ সালের ডিসেম্বরে, প্রথমবারের মতো, পাকিস্তানের সিন্ধু প্রদেশে সিন্ধি টুপি এবং সাধারণভাবে সিন্ধি সংস্কৃতি উদযাপনের জন্য সিন্ধি টোপি দিবস পালিত হয়। পরের বছর, দিনটির নামকরণ করা হয় সিন্ধি সাংস্কৃতিক দিবস।     বর্ণনা  থাম্ব|হস্তনির্মিত সিন্ধি টুপি   টুপি হল একটি নলাকার মাথার টুপি যার সামনের দিকে একটি খিলান আকৃতির কাটা রয়েছে। প্রায়শই আজরাকের সাথে পরা হয়, টুপিটি জটিল জ্যামিতিক নকশার সাথে সূচিকর্ম করা এবং এতে ছোট ছোট আয়না বা রত্ন পাথর সেলাই করে আটকানো থাকে।   আরো দেখুন    সিন্ধুর সংস্কৃতি  সিন্ধি সাংস্কৃতিক দিবস  আজরক   তথ্যসূত্র    বহিঃসংযোগ   বিষয়শ্রেণী:টুপি বিষয়শ্রেণী:ভারতীয় পোশাক বিষয়শ্রেণী:ভারতীয় উষ্ণীশ বিষয়শ্রেণী:পাকিস্তানি পোশাক বিষয়শ্রেণী:পাকিস্তানি উষ্ণীশ বিষয়শ্রেণী:সিন্ধি সংস্কৃতি
এটি শ্রীলঙ্কার মসজিদের একটি তালিকা।  দেশটিতে আনুমানিক ৮৪০টি মসজিদ রয়েছে এবং নিচে বর্তমানে চালু থাকা কিছু উল্লেখযোগ্য মসজিদের একটি তালিকা দেওয়া হলো।   তালিকা  নামছবিঅবস্থানবছর/শতাব্দীমন্তব্য আল আবরার মসজিদ 150px  বেরুওয়ালা  ৯২০  শ্রীলঙ্কার সবচেয়ে পুরোনো নথিভুক্ত মসজিদ কলম্বোর বড় মসজিদ 150px  কলম্বো  ৯৪৮   কেচ্চিমালাই মসজিদ  150px  বেরুওয়ালা  ১০২৪   আউলিয়া মসজিদ  150px  বাট্টিকালোয়া    মীরা মাকাম মসজিদSheikha Lebbe Brothers of Kandy - Family # 182  150px  ক্যান্ডি  ১৮২৪   উদয়র থপ্পুওয়া মসজিদMuhammedh Vidane of Negombo - Family # 214   নেগোম্বো  ১৮৪৬   মুহিউদ্দীন গ্র্যান্ড জামে মসজিদ  দেহিওয়ালা  ১৮৩৪    মীরান জামে মসজিদ  150px গালে  ১৯০৪    জামিউল আলফার মসজিদ (লাল মসজিদ)  150pxকলম্বো  ১৯০৯  শ্রীলঙ্কার বৃহত্তম মসজিদ মুহিউদ্দীন জামে মসজিদ (সাদা মসজিদ)  150px  মাতারা  ১৯২০  হানাফি মসজিদ (লাল মসজিদ)  150px  ক্যান্ডি  ১৯৩৫   নালিমিয়াহ মসজিদ  150px  বেরুওয়ালা    আল আকসা গ্র্যান্ড জামে মসজিদ   কাত্তানকুডি   শ্রীলঙ্কার তৃতীয় বৃহত্তম মসজিদ   আরও দেখুন   শ্রীলঙ্কায় ইসলাম  মসজিদের তালিকা   তথ্যসূত্র    বহিঃসংযোগ      বিষয়শ্রেণী:মসজিদের তালিকা
ডান|থাম্ব|300x300পিক্সেল| এমন একটি বাস্তব মানবিশিষ্ট - ফাংশন  যা   বদ্ধ ব্যবধিতে অবিচ্ছিন্ন,  মুক্ত ব্যবধিতে  অন্তরীকরণযোগ্যতা এবং , তাহলে    মুক্ত ব্যবধিতে একটি সংখ্যা   আছে, যার জন্য  হবে। ক্যালকুলাসে, রোলের উপপাদ্য বা রোলের লেম্মা মূলত বলে যে, যেকোন বাস্তব মানবিশিষ্ট  অন্তরীকরণযোগ্য  ফাংশন যা দুটি স্বতন্ত্র বিন্দুতে সমান মান ধারণ করে; তার মধ্যে অন্তত একটি স্থির বিন্দু থাকতে হবে- অর্থাৎ এমন একটি বিন্দু যেখানে প্রথম অন্তরজ (ঐ বিন্দুতে অঙ্কিত স্পর্শক রেখার ঢাল) শূন্য হবে । উপপাদ্যটি মাইকেল রোলের নামানুসারে নামকরণ করা হয়েছে।   উপপাদ্যটির আদর্শ সংস্করণ  এমন একটি বাস্তব মানবিশিষ্ট - ফাংশন  যা   বদ্ধ ব্যবধিতে অবিচ্ছিন্ন,  মুক্ত ব্যবধিতে  অন্তরীকরণযোগ্যতা এবং , তাহলে    মুক্ত ব্যবধিতে একটি সংখ্যা   আছে, যার জন্য    ।  রোলের উপপাদ্যের এই সংস্করণটি গড় মান উপপাদ্য প্রমাণ করতে ব্যবহৃত হয়, যার মধ্যে রোলে'র উপপাদ্য মূলত একটি বিশেষ ঘটনা । এটি টেইলরের উপপাদ্য প্রমাণের ভিত্তি।  ইতিহাস ভারতীয় গণিতবিদ দ্বিতীয় ভাস্কর-কে(১১১৪-১১৮৫) রোলে'র উপপাদ্যের জ্ঞান থাকার জন্য  কৃতিত্ব দেওয়া হয়। যদিও উপপাদ্যটি মাইকেল রুলের নামে নামকরণ করা হয়েছে, ১৬৯১ সালে রুলের করা প্রমাণ শুধুমাত্র বহুপদী ফাংশনের ক্ষেত্রে আব্দদ্ধ ছিল। তার প্রমাণে তিনি ডিফারেনশিয়াল ক্যালকুলাস পদ্ধতি ব্যবহার করেননি। যা তার জীবনের সেই সময়ে তিনি বিভ্রান্তিকর বলে বিবেচনা করতেন। উপপাদ্যটি ১৮২৩ সালে কোশি কর্তৃক গড় মান উপপাদ্যের একটি  অনুসিদ্ধান্ত হিসেবে প্রথম প্রমাণিত হয়। ১৮৩৪ সালে জার্মানির মরিৎজ উইলহেল্ম ড্রোবিশ  নামটি প্রথম ব্যবহার করেন এবং ১৮৪৬ সালে ইতালির গিউসতো বেলাভিটিস নামটি ব্যবহার করেন ।See    আরও দেখুন   গড় মান উপপাদ্য  মধ্যবর্তী মান উপপাদ্য  রৈখিক ক্ষেপক  গাউস – লুকাস উপপাদ্য   তথ্যসূত্র       আরও পড়া         বহিঃসংযোগ    রোলস এবং মিট মান উপপাদাগুলি কাটা-গাঁট ।  মিজার সিস্টেম প্রমাণ: http://mizar.org/version/current/html/rolle.html#T2  বিষয়শ্রেণী:ক্যালকুলাসের উপপাদ্য
থাম্ব|ডান|১৯১২ সালে আন্দ্রে বেলির ছবি|265x265পিক্সেল আন্দ্রে বেলি ( আসল নাম বরিস নিকোলায়েভিচ বুগায়েভ) (অক্টোবর ২৬ ১৮৮০ - জানুয়ারি ৮, ১৯৩৪) রুশ দেশের একজন প্রখ্যাত সাহিত্যিক। তিনি একাধারে উপন্যাস, কবিতা ও সাহিত্য সমালোচনা লিখে গেছেন, যদিও আধুনিক কালে তিনি তার উপন্যাস পিটার্সবুর্গ-এর জন্যই অধিক প্রসিদ্ধ।  আন্দ্রে বেলি মস্কোর এক বিশিষ্ট বুদ্ধজীবী পরিবারে জন্মগ্রহণ করেন। তার বাবা ছিলেন নামকরা গণিতবিদ। বেলি নিজে সাহিত্য, দর্শন,সঙ্গীত ও গণিতে বিশেষ আগ্রহী ছিলেন। তিনি রুশ প্রতীকীবাদ (Russian Symbolism) নামক শৈল্পিক ধারায় অগ্রগামী ভূমিকা পালন করেন।  তার সবচেয়ে সফল সাহিত্যকর্ম পিটার্সবুর্গ একটি প্রতীকী উপন্যাস। একজন বিপ্লবী আততায়ীকে ঘিরে রচিত এই গল্পটি ১৯১৩ সালে প্রকাশিত হয়। অনেক সমালোচকের মতে বইটিতে রুশ বিপ্লব, একদলীয় স্বৈরাচারের উত্থান এবং রাজনৈতিক সন্ত্রাসের পূর্বাভাস লক্ষ্য করা যায়। ভ্লাদিমির নাবোকভ‌ এই গ্রন্থটিকে শতাব্দীর সেরা চারটি উপন্যাসের অন্যতম বলে গণ্য করতেন। 1965, Nabokov's television interview TV-13 NYNabokov’s Recommendations (opinions on other writers)   তথ্যসূত্র   বিষয়শ্রেণী:রুশ সাহিত্যিক বিষয়শ্রেণী:১৮৮০-এ জন্ম বিষয়শ্রেণী:১৯৩৪-এ জন্ম বিষয়শ্রেণী:২০শ শতাব্দীর স্মৃতিকথাকার বিষয়শ্রেণী:২০শ শতাব্দীর পুরুষ লেখক বিষয়শ্রেণী:১৯৩৪-এ মৃত্যু বিষয়শ্রেণী:মস্কোর লেখক বিষয়শ্রেণী:রুশ পুরুষ ঔপন্যাসিক বিষয়শ্রেণী:সোভিয়েত পুরুষ লেখক বিষয়শ্রেণী:আধুনিকতাবাদী লেখক
"টু সান্স ইন দ্য সানসেট" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম দ্য ফাইনাল কাট-এর ৬ষ্ঠ ট্র্যাক। ১৯৮৫ সালে ব্যান্ড ত্যাগের পূর্বে এটি ছিল ব্যান্ডের সঙ্গে রজার ওয়াটার্সের চূড়ান্ত কালানুক্রমিক অবদান।  দ্য ফাইনাল কাট অ্যালবামের কোনও প্রচারমূলক সফর না হওয়ায়, অ্যা মৌমানট্রি ল্যাপ্‌স অব রিজন এবং দ্য ডিভিশন বেল সফরের সময় এই অ্যালবামটি ব্যান্ড কর্তৃক পুরোপুরি বাদ দেয়া হয়েছিল। "টু সান্স ইন দ্য সানসেট" গানটি কখনও সরাসরি পরিবেশিত হয়নি। তবে গানটি প্রকাশের প্রায় ৩৫ বছর পরে, একক শিল্পী হিসেবে রজার ওয়াটার্স, ব্রাজিলের বাইয়া, সালভাদোর ইটিয়াপাভা আরিনা ফন্টে নোভাতে ২০১৮ সালের ১৭ অক্টোবর অনুষ্ঠিত আস + দেম সফরের একটি কনসার্টে তার প্রিমিয়ার করেছিলেন।  লিরিক ও সঙ্গীত গানের "the sun is in the east, even though the day is done" দ্বারা পারমাণবিক বিস্ফোরণের জ্বলন্ত আগুনের উল্লেখ করা হয়েছে। গানটি আংশিকভাবে আঞ্জ্রেজ ওয়াজদার চলচ্চিত্র অ্যাশেজ অ্যান্ড ডায়মন্ড দ্বারা অনুপ্রাণিত হয়েছিল (পোলিশ: পপি-আই ডায়ামেন্ট)।  অধিবেশন ড্রামবাদক অ্যান্ডি নিউমার্ক এই গানে ড্রাম বাজিয়েছেন, কারণ সে সময়ে পিংক ফ্লয়েডের ড্রামবাদক নিক মেইসন জটিল সময় স্বাক্ষর পরিবর্তনের কারণে গানটি সঞ্চালন করতে অক্ষম ছিলেন। গানটির শুরু এবং শেষ ৯/৮ তালে হয়, অন্যদিকে গানের বেশিরভাগ অংশ ৪/৪ (বা "প্রচলিত সময়") তালে রয়েছে এবং এটি ৭/৮ এবং ৩/৮ এর অতিরিক্ত পদক্ষেপের সাথে বিরামচিহ্নযুক্ত। জটিলতার সাপেক্ষে, রিদম গিটারের মূল থিমটি বিন্দুযুক্ত অষ্টম নোটগুলিতে জোর দিয়ে কর্ড পরিবর্তন করে, সুতরাং তিনটি অষ্টম নোটের বিট দুটি সমানভাবে বিভক্ত। গানটি পূর্বের পিংক ফ্লয়েড অ্যালবাম, দ্য ওয়াল-এর "মাদার" গানের মত নয়, এবং সেই গানে মেইসনের পরিবর্তে জেফ পোরকারো ড্রাম বাজিয়েলিলেন।  অভ্যর্থনা দ্য ফাইনাল কাট অ্যালবামের একটি পর্যালোচনায়, কনসেকুয়েন্স অব সাউন্ডের জাস্টিন গারবার "টু সান্স ইন দ্য সানসেট" গানটিকে "অ্যালবামের মুকুট অর্জন" হিসাবে বর্ণনা করেছেন।  কর্মিবৃন্দ  রজার ওয়াটার্স –  মূল কণ্ঠ, অ্যাকোস্টিক গিটার, বেস গিটার, চিৎকার, শব্দ প্রভাব  ডেভিড গিলমোর – ইলেকট্রিক গিটার  সাথে:  অ্যান্ডি নিউমার্ক – ড্রাম  অ্যান্ডি বোউন – হ্যামন্ড অর্গান  রাফেল রাভেনস্ক্রফ্ট – স্যাক্সোফোন  মাইকেল কামেন – পিয়ানো  আরও দেখুন List of anti-war songs  তথ্যসূত্র   উৎস                  বহিঃসংযোগ  বিষয়শ্রেণী:১৯৮৩-এর গান বিষয়শ্রেণী:রজার ওয়াটার্স রচিত গান বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:পিংক ফ্লয়েডের গান বিষয়শ্রেণী:পারমাণবিক যুদ্ধ ও অস্ত্র সম্পর্কে গান
বাঘবেড় ইউনিয়ন বাংলাদেশের ময়মনসিংহ জেলার ধোবাউড়া উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   মুন্সিরহাট মুসলিম ইন্সটিটিউশন স্থাপিত ১৯৬০ সন  মুন্সিরহাট সিনিয়র ফাজিল মাদ্রাসা (স্থাপিত ০১/০১/১৯৪৩ইং)  মেকিয়ারকান্দা দাখিল মাদ্রাসা (স্থাপিত ১৯৭৫ সন)   দর্শনীয় স্থান   মুন্সিরহাট বাজার ২২৬২   উল্লেখযোগ্য ব্যক্তিত্ব; মুক্তিযোদ্ধা আলকাছ উদদীন সরকার, মুক্তিযোদ্ধা ইয়াকুব আলী খান,আব্দুর রাজ্জাক, বাবু হরিপদ পাল,ইমাম উদ্দিন আহমেদ,আদম আলী খান    জনপ্রতিনিধি  বর্তমান চেয়ারম্যান- মেজবাহ উদ্দিন সরকার মামুন  +প্রাক্তন চেয়ারম্যানগণের তালিকাক্রমিকনামমেয়াদ০১মরহুম শহীদ আলকাছ উদ্দিন সরকার  ০২মরহুম আব্দুর রাজ্জাক০৩মরহুম আমজাদ খাঁ০৪মরহুম ইয়াকুব আলী খান ০৫মরহুম ইমাম উদ্দিন০৬০৭   আরও দেখুন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ধোবাউড়া উপজেলার ইউনিয়ন
প্রাদা এসপিএ (  ,) হল একটি ইতালীয় বিলাসবহুল ফ্যাশন হাউস যা ১৯১৩ সালে মিলানে মারিও প্রাদা দ্বারা প্রতিষ্ঠিত হয়েছিল। চামড়ার হাতব্যাগ, ভ্রমণের জিনিসপত্র, জুতা, তৈরি পোষাক এবং অন্যান্য ফ্যাশন আনুষাঙ্গিক। প্রাদা চশমার জন্য লুক্সোত্তিকা  নামে এবং সুগন্ধি ও প্রসাধনীর জন্য লোরেয়াল নামে তার মার্কার লাইসেন্স করেছে।   ১৯১৩ সালে প্রতিষ্ঠিত ও মারিও প্রাদার নামে নামকরণ করা এই কোম্পানিটি মূলত আমদানি করা ইংরেজ পশুপাখির পণ্য বিক্রি করত, তারপর ১৯৭০ সালে মারিওর নাতনি মিউচিয়া প্রাদা এবং তার স্বামী প্যাট্রিজিও বার্টেলির নেতৃত্বে জলরোধী নাইলন কাপড়ের ব্যবসায় রূপান্তরিত হয়। ১৯৯০ সাল নাগাদ, প্রাদাকে একটি বিলাসবহুল মার্কা হিসেবে বিবেচনা করা হত, যা এর নকশায় মৌলিকত্বের জন্য কৃতিত্ব পায়। ব্যবসাকে আরও এগিয়ে নেওয়ার জন্য, মিউচিয়া প্রাদা এই সময়ের কাছাকাছি সময়ে প্রাদার একটি সহায়ক সংস্থা হিসেবে মিউ মিউ প্রতিষ্ঠা করে; কোম্পানিটি ফেন্ডিতে একটি যৌথ অংশীদারিত্ব অর্জনের জন্য এলভিএমএইচ এর সাথে অংশীদারিত্ব করে; প্রাদা গুচির ব্যর্থ অধিগ্রহণে এলভিএমএইচ-কে আরও সহায়তা করে।  ২০০০-এর দশকের শেষের দিকে এবং ২০১০-এর দশকের শুরু থেকে মাঝামাঝি পর্যন্ত ব্র্যান্ডটি লড়াই করেছিল, যার মধ্যে হংকং স্টক এক্সচেঞ্জে একটি ব্যর্থ প্রাথমিক পাবলিক অফার অন্তর্ভুক্ত ছিল, যদিও ২০২০-এর দশকে জনপ্রিয়তা পুনরুত্থিত হতে শুরু করে। মিউচিয়া প্রাদা এবং বার্তেলি, উভয়ই বৃদ্ধ বয়সে প্রবেশ করে, ২০২০-এর দশকে তাদের সন্তানদের কাছে নেতৃত্বের স্থানান্তর শুরু করে, যার ফলে লুক্সোটিকার প্রাক্তন সিইও আন্দ্রেয়া গুয়েরা এই পরিবর্তনের সময়কালে কোম্পানির নেতৃত্ব নেন। বর্তমানে হাউসটি বিলিয়ন ইউরো বার্ষিক রাজস্ব আয় করছে, ২০২২ সালে যা ছিল ৪.২ বিলিয়ন ইউরো এবং একই বছর মোট মুনাফা ছিল ৭৭৬ মিলিয়ন ইউরো; তদুপরি, বিভিন্ন প্রতিবেদন অনুসারে প্রাদা এবং তার চেয়ে একটু কম মিউ মিউ গ্রাহকদের মধ্যে খুব বেশি আকাঙ্ক্ষার অধিকারী হিসেবে দেখা হচ্ছে।   তথ্যসূত্র    বহিঃসংযোগ         Prada – brand and company profile at Fashion Model Directory  Prada Logo SVG - Unofficial  বিষয়শ্রেণী:প্রাদা বিষয়শ্রেণী:রেকর্ডকৃত উচ্চারণসহ পাতা বিষয়শ্রেণী:ইতালির হাতঘড়ি প্রস্তুতকারক কোম্পানি বিষয়শ্রেণী:ইতালির জুতা কোম্পানি বিষয়শ্রেণী:ইতালির চশমা মার্কা বিষয়শ্রেণী:হংকং স্টক এক্সচেঞ্জে তালিকাভুক্ত কোম্পানি বিষয়শ্রেণী:ইতালির পোশাক মার্কা বিষয়শ্রেণী:ব্যাগ (ফ্যাশন) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯১৩-এ প্রতিষ্ঠিত নকশা কোম্পানি বিষয়শ্রেণী:মিলান ভিত্তিক পোশাক কোম্পানি বিষয়শ্রেণী:১৯১৩-এ প্রতিষ্ঠিত পোশাক কোম্পানি বিষয়শ্রেণী:১৯১৩-এ প্রতিষ্ঠিত ইতালীয় কোম্পানি
গজেন্দ্রকুমার মিত্র (জন্ম: ১১ নভেম্বর ১৯০৮ — মৃত্যু: ১৬ অক্টোবর ১৯৯৪) ছিলেন একজন প্রখ্যাত ভারতীয় বাঙালি লেখক, প্রকাশক ও অনুবাদক। রবীন্দ্র-শরৎ উত্তর বাংলা সাহিত্যে বিভূতিভূষণ-তারাশঙ্করের পর বাঙালী মধ্যবিত্ত সমাজকে উপজীব্য করে যে সকল কথাসাহিত্যিক সার্থক সাহিত্য সৃষ্টি করেছেন তাঁদের মধ্যে গজেন্দ্রকুমার মিত্র অন্যতম।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১০৫,    জন্ম ও শিক্ষাজীবন  গজেন্দ্রকুমার মিত্রের জন্ম ১৯০৮ খ্রিস্টাব্দের  ১১ই নভেম্বর ব্রিটিশ ভারতের কলকাতা শহরে। বাল্যশিক্ষা শুরু হয় কাশীর এংলো-বেঙ্গলী স্কুলে। কলকাতায় ফিরে এসে ঢাকুরিয়া অঞ্চলে গজেন্দ্রকুমার বসবাস শুরু করেন এবং বালিগঞ্জ জগদ্বন্ধু ইনস্টিটিউশনে ভর্তি হন। স্কুল জীবন অতিক্রম করে অতঃপর তিনি সেন্ট জেভিয়ার্স কলেজে ভর্তি হন। আই.এসসি পড়া অসমাপ্ত রেখে বই এর ব্যবসায় যোগ দেন। ১৯৩৬ খ্রিস্টাব্দে বন্ধু সুমথনাথ ঘোষের সঙ্গে কলকাতায় "মিত্র ও ঘোষ" নামক বিখ্যাত প্রকাশনা সংস্থা স্থাপন করেন।শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট  ২০১৯, পৃষ্ঠা ৬২ ১৯৪০ সাল পর্যন্ত্ বই বিক্রি করেছেন গজেন্দ্রকুমার।   কর্মজীবন  স্কুল শিক্ষা সমাপ্তির কিছু পরেই বন্ধু সুমথনাথের সঙ্গে মাসিক সাহিত্যিক পত্রিকা 'কথাসাহিত্য' শুরু করেন।  গজেন্দ্রকুমারের প্রথম প্রকাশিত উপন্যাস 'মনে ছিল আশা', গল্পগ্রন্থ 'স্ত্রিয়াশ্চরিত্রম' | ১৯৫৯ সালে তার 'কলকাতার কাছেই' উপন্যাস সাহিত্য অকাদেমি পুরস্কারে সম্মানিত হয়। 'কলকাতার কাছেই', 'উপকন্ঠে', 'পৌষ-ফাগুনের পালা'-এই ট্রিলজিকে (ত্রয়ী উপন্যাস) আধুনিক বাংলা কথাসাহিত্যের অন্যতম উল্লেখযোগ্য উপন্যাস বলে গণ্য করা হয়। পৌষ-ফাগুনের পালা ১৯৬৪ সালে রবীন্দ্র পুরস্কার পায়। গজেন্দ্রকুমারের লেখনীর বিচরণক্ষেত্র বিরাট ও ব্যাপক, সামাজিক উপন্যাস, পৌরাণিক উপন্যাস, ঐতিহাসিক উপন্যাস, ছোট গল্প.কিশোর সাহিত্য-সর্বত্র তার অবাধ গতি। সুদীর্ঘ ষাট বছরের অধিককাল ধরে তার কয়েক হাজার ছোটগল্প ও পঞ্চাশটিরও বেশি উপন্যাস প্রকাশিত হয়েছে। অন্যান্য উপন্যাস গ্রন্থ গুলি হল -  'রাত্রির তপস্যা' (১৯৫০)  'পাঞ্চজন্য'(১৯৭৯)  'বহ্নিকন্যা'(১৯৬০)  'রাই জাগো রাই জাগো' প্রভৃতি। উল্লেখযোগ্য ছোটগল্প গ্রন্থ হল -  'কথা কল্পনা কাহিনী'  'স্বর্ণমৃগ'  'রামায়ণ' আত্মজীবনীমূলক গ্রন্থ-  'আদি আছে অন্ত নেই'  পুরস্কার  সাহিত্য অকাদেমী পুরস্কার - কলকাতার কাছেই   রবীন্দ্র পুরস্কার - পৌষ ফাগুনের পালা   মৃত্যু  ১৯৯৪ সালের ১৬ অক্টোবর তার তিরোধান ঘটে।  আরও দেখুন   বাংলার জন্য সাহিত্য অকাদেমি পুরস্কার বিজয়ীদের তালিকা   তথ্যসূত্র    বহিঃসংযোগ  রকমারি ডট কমতে গজেন্দ্র কুমার মিত্র  বিষয়শ্রেণী:১৯০৮-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:বাঙালি সাহিত্যিক বিষয়শ্রেণী:ভারতীয় সাহিত্যিক বিষয়শ্রেণী:বাঙালি অনুবাদক বিষয়শ্রেণী:ভারতীয় অনুবাদক বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক বিষয়শ্রেণী:আনন্দ পুরস্কার বিজয়ী বিষয়শ্রেণী:কলকাতার লেখক
নওশেরা জেলা (, ) পাকিস্তানের খাইবার পাখতুনখোয়া প্রদেশের পেশোয়ার বিভাগের একটি জেলা। জেলাটির রাজধানী শহর বা প্রধান সদর দপ্তর হচ্ছে নওশেরা নামক শহর।  জনসংখ্যার উপাত্ত ২০১৭ সালের আদমশুমারীর হিসাব অনুযায়ী, নওশেরা জেলার জনসংখ্যা ছিল ১,৫১৮,৫৪০ জন, যেখানে ১৯৯৮ সালের আদমশুমারীতে গিয়ে জনসংখ্যা দাড়ায় ৮,৭৪,০০০ জন। বছর অনুযায়ী জেলাটির জনসংখ্যার নিম্নের সারনির মাধ্যমে দেখানো হল। আদমশুমারি বছরজনসংখ্যাগ্রামীণ এলাকাশহুরে এলাকা১৯৫১২২২,৫২৭১৭০,০৭২৫২,৪৫৫১৯৬১২৭৬,৯৩৭১৮৮,৯৬৮৮৭,৯৬৯১৯৭২৪১০,৭১৮৩০৭,৭৮৩১০২,৯৩৫১৯৮১৫৩৭,৬৩৮৩৮৬,৬৪৭৬৪৭,৩৪৩১৯৯৮৮৭৪,৩৭৩১৫০,৯৯১২২৭,০৩০২০১৭১,৫১৮,৫৪০প্রযোজ্য নহেপ্রযোজ্য নহে   প্রশাসন জেলা প্রশাসনিকভাবে ৩টি তহসিল বিভক্ত।  নওশেরা তহসিল  জেহানগিরা তহসিল  পাববি তহসিল  ইউনিয়ন পরিষদ জেলাটিতে ৪৭ টি ইউনিয়ন পরিষদ রয়েছে। এলাকাটির বৃহত্তম ইউনিয়ন পরিষদ হচ্ছে নিজামপুর এবং ক্ষুদ্রতম পরিষদ হচ্ছে পাববি।  তথ্যসূত্র  গ্রন্থপঞ্জি  বিষয়শ্রেণী:খাইবার পাখতুনখোয়ার জেলা বিষয়শ্রেণী:নওশেরা জেলা